Jaakko Laitinen & Väärä Raha – Malmitalo 30 vuotta
Jaakko Laitinen & Väärä Raha – Malms kulturhus 30 år
Jaakko Laitinen & Väärä Raha – Malmitalo 30th Anniversary
Yhtye nähdään Malmitalon 30-vuotisjuhlaviikon konsertissa.
Konsert är en del av 30-årsjubileumsprogrammet för Malms kulturhus.
The concert is part of Malmitalo's 30th anniversary programme.
Yhtye nähdään Malmitalon 30-vuotisjuhlaviikon konsertissa. Jaakko Laitinen & Väärä Raha on vuodesta 2009 musiikin ystäviä ja elämän rakastajia villinnyt Lapland-Balkan-orkesteri. Sen musiikissa lyövät kättä monenlaiset elementit pääraaka-aineina Balkanin säpäkät rytmit ja vanha suomalainen iskelmä. Musiikilliseen maustehyllyyn on vuosien varrella sattunut vaikutteita niin Gruusiasta, Turkista, Lähi-Idästä kuin Kreikastakin. Laitisen sanoitukset kunnioittavat suomalaisen iskelmän parhaimpia perinteitä venyttäen ilmaisua uusille vesille - aiheiden skaala paukkuu perinteisistä lemmenlauluista tietoisuuden ja todellisuuden olemuksen kiperiin pohdintoihin ja pimeän pullon etsintään Peräpohjolan yössä. Viisi fanien rakastamaa ja kriitikoiden ylistämää pitkäsoittoa ja yhden live-levyn julkaissut orkesteri tunnetaan kuitenkin ennen kaikkea hurmoksellisena keikkajyränä, ja mainetta on ylläpidetty kiihkeään keikkatahtiin Eirasta Inariin ja ympäri Eurooppaa yli 20 eri maassa niin suurilla festivaaliareenoilla kuin kylähäissä ja savuisissa klubeissa. Konsertti on osa Malmitalon 30-vuotisjuhlaohjelmaa. Kesto: 1 t Huom! Tälle päivälle aiemmin ilmoitetun Ykspihlajan Kino-orkesterin konsertti on siirtynyt keväälle, uusi keikkapäivä on 12.3.2025.